OpenLLM-France/wikimedia huggingface dataset:
# Vraignes-lès-Hornoy

Vraignes-lès-Hornoy Frantziako udalerria da, Somme departamenduan dagoena, Frantzia Garaia eskualdean. 2013an 89 biztanle zituen.

## Demografia
### Biztanleria

2007an Vraignes-lès-Hornoy udalerrian erroldatutako biztanleak 89 ziren. Familiak 36 ziren, horien artean 8 pertsona bakarrekoak ziren (8 bakarrik bizi ziren gizonak), 8 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 45 etxebizitza zeuden, 38 familiaren etxebizitza nagusia ziren, 2 bigarren erresidentzia ziren eta 5 hutsik zeuden. Etxebizitza guzti hauek 45etxeak ziren. 38 etxebizitza nagusietatik 32 bere jabearen bizilekua ziren, 5 alokairuan okupaturik zeuden eta 1 doan lagata zegoen; 1ek gela bat zuen, 7 etxek hiru zituzten, 7 etxek lau zituzten eta 23 etxek bost zituzten. 27 etxek euren parking plaza propioa zuten azpian. 21 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vraignes-lès-Hornoy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 4 | 70-74 | 0 |
| 0 | 65-69 | 8 |
| 4 | 60-64 | 0 |
| 0 | 55-59 | 0 |
| 0 | 50-54 | 4 |
| 4 | 45-49 | 4 |
| 0 | 40-44 | 4 |
| 8 | 35-39 | 0 |
| 16 | 30-34 | 8 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 57 ziren, horien artean 37 aktiboak ziren eta 20 inaktiboak ziren. 37 pertsona aktiboetatik 36 lanean zeuden (20 gizon eta 16 emakume) eta 1 langabezian (1 gizon). 20 pertsona inaktiboetatik 9 erretiraturik zeuden, 5 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2000. urtean Vraignes-lès-Hornoy udalerrian 8 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q985185
* Multimedia: Vraignes-lès-Hornoy / Q985185
# Vraincourt

Vraincourt Frantziako udalerria da, Marne Garaia departamenduan dagoena, Ekialde Handia eskualdean. 2013an 95 biztanle zituen.

## Demografia
### Biztanleria

2007an Vraincourt udalerrian erroldatutako biztanleak 95 ziren. Familiak 32 ziren, horien artean 8 pertsona bakarrekoak ziren (8 bakarrik bizi ziren gizonak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 36 familiaren etxebizitza nagusia ziren eta 6 hutsik zeuden. 38 etxeak ziren eta 4 apartamentuak ziren. 36 etxebizitza nagusietatik 28 bere jabearen bizilekua ziren, 6 alokairuan okupaturik zeuden eta 2 doan lagata zeuden; 1ek bi gela zituen, 5 etxek hiru zituzten, 6 etxek lau zituzten eta 24 etxek bost zituzten. 29 etxek euren parking plaza propioa zuten azpian. 10 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vraincourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 4 |
| 0 | 70-74 | 4 |
| 4 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 8 | 45-49 | 4 |
| 0 | 40-44 | 4 |
| 12 | 35-39 | 8 |
| 0 | 30-34 | 4 |
| 0 | 25-29 | 0 |
| 4 | 20-24 | 0 |
| 12 | 15-19 | 4 |
| 8 | 10-14 | 12 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 53 ziren, horien artean 41 aktiboak ziren eta 12 inaktiboak ziren. 41 pertsona aktiboetatik 39 lanean zeuden (22 gizon eta 17 emakume) eta 2 langabezian zeuden (2 emakume eta 2 emakume). 12 pertsona inaktiboetatik 7 erretiraturik zeuden, 3 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2009an zegoen establezimendu komertzial bakarra lore-denda bat zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1339256
* Multimedia: Vraincourt / Q1339256
# Vrahovice

Vrahovice Txekiar Errepublikako herrixka bat da, Prostějov udalerriaren barnean dagoena. 1337an eratua, 2001eko erroldaren arabera, 3.402 biztanle inguru zituen.

## Vrahovicetar ezagunak

* František Kopečný
* Bedřich Tylšar
* Zdeněk Tylšar
* Rostislav Václavíček

## Kanpo estekak

* Datuak: Q1023574
* Multimedia: Vrahovice / Q1023574
# Louis-Albert Salingré

Louis-Albert Salingré arkularia zen. Frantzia ordezkatu zuen 1908ko Udako Olinpiar Jokoetan.

## Erreferentziak

* ↑ Louis-Albert Salingré

## Kanpo estekak

* Datuak: Q3260278
# Louis-Eugène Cavaignac

Louis-Eugène Cavaignac (Paris, 1802ko urriaren 15a - Flée, 1857ko urriaren 28a) frantziar jenerala izan zen. Bigarren Errepublikaren garaian, «Ekaineko egunak» deituriko matxinada zapaldu zuen eta, horri esker, botere diktatorialak eman zizkioten. Hauteskundeetan, berriz, Louis-Napoleon Bonapartek menderatua izan zen.
* Datuak: Q379702
* Multimedia: Louis-Eugène Cavaignac / Q379702
# Louilloteko geltokia

Louillot Lapurdiko autobus geltoki bat da, Angelu udalerriko hiri barnean kokatuta dagoena.
Geltokia 2019ko irailaren 2an ireki zen.

## Sarbideak

* Biarritzeko hiribidea, 26

## Historia

Geltokia 2019ko irailaren 2an ireki zen jendearentzat, Tram'Busaren T1 linearen trazatuaren zati gisa.
Lehenago "Quesnel" bezala ezagutzen zen.

## Erreferentziak

* ↑ (Frantsesez) «Baionaldea: Tram'Busa laster jarriko da martxan» France Bleu 2019-08-05 (Noiz kontsultatua: 2021-03-21).
* ↑ Chronoplus. (2019-03-18). Chronoplus sareko mapa. .

## Ikus, gainera

* Txik Txak
* 1. linea

## Kanpo estekak

* Txik Txak sareko webgune ofiziala
* Datuak: Q89915120
iea  Tram'Busa :
# Louin (Mississippi)

Louin Mississippiko herri bat da. Jasper konderrian kokatua dago. 2010ean 277 biztanle zituen, 15,7 kilometro koadrotan banatuta.

## Ikus, gainera

* Jasper konderria

## Kanpo estekak

* Datuak: Q2425139
# Louis-Alexandre Berthier

Louis-Alexandre Berthier, Wagrameko 1. Printzea, Neuchâtelgo Printze subiranoa (Versailles, 1753ko azaroaren 20a - Bamberg, 1815eko ekainaren 1a) frantziar mariskala izan zen.
Aita militarra zen eta Louis-Alexandre hamazazpi urterekin sartu zen armadan. 1780an Ameriketako Estatu Batuen Independentzia Gerran parte hartu zuen. Monarkikoa Frantziako Iraultzan, Luis XVI.a Frantziakoaren izebei ihes egiten lagundu zien.
1793tik 1795era Vendéeko Gerran parte hartu zuen. Paper garrantzitsu bat izan zuen Rivoliko guduan Italiako kanpainan. 1798an Italia inbaditu eta Pio VI.a Aita Santua preso hartu zuen.
Napoleoni Egiptora lagundu zion eta Brumaireko estatu-kolpean babestu zuen. 1799an Gerrako ministro izendatu zuten eta hurrengo urtean Marengoko guduan parte hartu zuen.
San Ildefonsoko Hirugarren Ituna negoziatu zuen Espainian eta horren emaitza Louisianaren erosketa izan zen.
1806tik 1814ra Neuchâtelgo printze subiranoa izan zen, Napoleonek izendatua. Inperioko mariskal ere izendatua izan zen.
Ondorengo urteetan Iberiar Penintsulako Gerran, Bostgarren Koalizioko Gerran eta Errusiako frantziar inbasioan parte hartu zuen eta Wagrameko printze eta Valangingo duke izendatu zuten.
1814an bakeak egin zituen Borboiekin eta Luis XVIII.a Frantziakoarekin batera Parisen sartu zen. Waterlooko gudua baino egun batzuk lehenago hil zen, egoera susmagarrian, leiho batetik erorita.

## Kanpo estekak

* Datuak: Q155734
* Multimedia: Louis-Alexandre Berthier / Q155734
# Louis-Charles Arsenne

Louis-Charles Arsenne edo Arsène (Paris, 1780ko abenduaren 13a-Ibidem, 1855eko abuztuaren 4a) Frantziako XIX. mendeko margolaria izan zen. Batez ere margolan erlijiosoak eta erretratuak egin zituen.

## Ibilbidea

Louis-Charles Arsenne 1822ko Parisko Saloian hasi zen bere ibilbide publikoa; han erretratu batzuk erakutsi zituen. Bere beste gustuko gaiak erlijiosoak eta mitologiaren ingurukoak ziren (Psique eta Eudore, Velléda) . Bere lan asko Varreko departamenduaren elizetan gordetzen dira. 1833an eskuliburu bat plazaratu zuen: Manuel du peintre et du sculpteur. 1849ko Saloian hartu zuen parte azken aldiz.

## Margolanak

* Jésus au jardin des oliviers, 1827, Hyères, Saint-Paul eliza
* Saint Pierre, 1828, Bédoin, eliza
* Portrait de René-Primevère Lesson, 1829, Rochefort, Hèbre museoa, Saint-Clément
* Saint Louis au retour de la croisade, 1840, Hyères, Saint-Louis eliza
* Les Saintes Femmes au tombeau du Christ, 1843, Cuers inguruan galduta, eliza
* Invention de la vraie croix par sainte Hélène, 1849, Pierrefeu-du-Var, eliza

## Iruditegia

* René Primevère Lessonen erretratua (1829).
* Louis Lepic jeneralaren erretratua (1842).

## Erreferentziak

* ↑ Archives de Paris.
* ↑ https://catalogue.bnf.fr/ark:/12148/cb14968520f
* ↑ https://app.fta.art/es/creator/1ff19532307b8a4c194efeff1c5789cd9f02bace

## Kanpo estekak

* Datuak: Q52635466
* Multimedia: Louis-Charles Arsenne / Q52635466
# Louis-Charles Mahé de La Bourdonnais

    Artikulu hau xakelariari buruzkoa da; beste esanahietarako, ikus «Mahe».
Louis-Charles Mahé de La Bourdonnais (1796, Réunion – 1840ko abenduaren 13a, Londres) frantziar xakelari bat izan zen. XIX. mendeko xakelari onenetakoa izan zen.
Alexandre Deschapelles xakelari aberkidea irakasle izan zuen, hark intuizioz modu jokatzen zuen, eta La Bourdonnaisek denbora gutxiren buruan irabaztea lortu zuen.
1834an Alexander McDonnell irlandar xakelariarekin maiz jokatu zuen, denera 88 partidetan, horietatik 44 frantziarrak irabaziz, 30 galduz eta 14 berdinketan amaituz. McDonnellek mugimenduak burutzeko denbora asko hartzen zuenez, La Bourdonnaisek bere esperoaldietan alboko geletara joan eta beste aurkariekin diruaren truk jokatzen zuen, eta McDonnellek bere mugimendua burutzean, La Bourdonnais irlandarrarekin zuen partida nagusira itzultzen zen. McDonnelli irabazi ostean, Parisera itzuli eta Le Palamède izeneko xake lehenbiziko aldizkaria sortu zuen.
Bere joko estiloak bi ezaugarri nagusi zituen: analisiak burutzeko azkartasuna eta xakerako zaletasun atsekaitza. Azkar jokatu arren, bere analisiak zorrotzak eta zehatzak izaten ziren.
* Datuak: Q312020
* Multimedia: Louis-Charles Mahé de La Bourdonnais / Q312020
# Luminaries

Luminaries zera izan daiteke:
* The Luminaries, 2013ko Eleanor Cattonen eleberria;
* The Luminaries, 2020eko zeelandaberritar minisaila da.
# Luminárias

Luminárias Brasilgo udalerri bat da, Minas Gerais estatuan kokatua. 5.586 biztanle ditu 500,143 km²ko eremuan.

## Ikus, gainera

* Minas Gerais

## Kanpo estekak

* Datuak: Q953848
* Multimedia: Luminárias / Q953848
# Lumino

Lumino Suitzako udalerria da. Ticino kantonamenduan dago, Ticino barrutian. 2014an 1,513 biztanle zituen 9,92 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67670
* Multimedia: Lumino / Q67670
Arbedo-Castione Claro (Suitza) Roveredo (GR) San Vittore $^{(en)}$
# Luminaria

Luminaria lanpara baten osagaiak bildu, babestu eta horren argia zabaldu, filtratu eta aldatu egiten duen gailua da, maiz apaingarri moduan ere erabiltze dena.

## Kanpo estekak

* Datuak: Q815738
* Multimedia: Lighting fixtures / Q815738
# Lumix

Lumix Japoniako Panasonic konpainia multinazionalaren argazki-kamera digital ekoizle saila da. Osaka hirian egoitza du. Bere ekipo gehienak Leica alemaniar etxearen optika elementuez osatuak daude.
2001ean sortua izan zen.

## Iruditegia

* Panasonic Lumix DMC-LC1
* Lumix G gamako argazki kamera hibridoak
* Panasonic Lumix DMC-FZ20
* Panasonic Lumix DMC-GH1

## Kanpo estekak

* Lumix enpresaren webgunea (Ingelesez)
* Datuak: Q1146710
* Multimedia: Panasonic Lumix cameras / Q1146710
# Lumio

Lumio, (korsikeraz: Lumiu) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 1.199 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q246410
* Multimedia: Lumio / Q246410
# Zanazziita

Zanazziita fosfato motako minerala da eta roscherita taldearen kidea da.

## Ezaugarriak

Zanazziita fosfato mineralaren formula kimikoa hau da: ${\ce {Ca2Mg5Be4(PO4)6(OH)4 * 6H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Zanazziite: Mineral information, data and localities.» www.mindat.org (Noiz kontsultatua: 12-05-2019).
# Zamzam putzua

Zamzam putzua (baita ere Zamzamen putzua, edo Zamzam soilik, arabieraz زمزم) sakratutzat jotzen den putzu bat da, Mekan dagoena, Kaabaren ekialdetik metro gutxira. 35 metroko sakonera du, eta kupula dotore batekin estalia dago.
Tradizioak, putzu hau Gabriel goiaingeruak ireki zuela dio, Agar eta honen seme Ismael, basamortuan egarriz hiltzea eragozteko, eta, honen ondorioz, Ismaelen Putzua bezala ere ezagutzen da. Erromesaldi Handia edo Hajja egiten duten musulmandar guztiek, bertako uretatik edaten dute, sendagarritzat hartuak direnak, ontziren batean hartzen dute, euren jatorrizko tokietara eramateko, eta bere uretan urperatzen dituzte hiltzen direnean erabiliko dituzten euren krobitxetak. Erabateko sinesgarritasuna duten iturrietatik, putzu hau, jada Islamaren aurretik gurtua zela dakigu.

## Kanpo estekak

* Datuak: Q146038
* Multimedia: Zamzam Well / Q146038
# Zanbrana (aztarnategi paleontologikoa)

Zanbranako aztarnategiko paleontologikoa goi eozenoko priaboniar garaiko (duela 33-27 milioi urte) fosilen aztarnategi inportante bat da, Araban kokatua. 3.000 fosil baino gehiago aurkitu dituzte bertan, 25 taxon identifikatu dituzte, interesgarrienak ugaztunenak, tartean martsupialenak, baina baita dortokak eta krokodiloak.

## Kokapena

Aztarnategia dago Zanbranako udalerriaren lurretan, Arabak, Errioxak eta Gaztelak bat egiten duten erpinetik gertu, N-124 eta AP-68 errepideen ondoan. Aztarnategia ondo arakatua dago, eta fosilak Arabako Natur Zientzien Museoan gordeta daude.
Duela 35 milioi urte Trebiñu eta Miranda artean, Euskal Herriaren hego-mendebaldeko parte honetan aintzira txikien eskualde bat zegoen, eta halako inguru bat da Zanbranan fosilak eman dituena.

## Aurkikuntzak

Aurkitutako fosil ugaztunen artean, martsupial didelfido bat (Peratherium cuvieri), Microchoerus primatea, 5 karraskari (lau teridomiido eta glirido bat, Glamys priscus), bi karniboro (Quercygale sp. eta Paramiacis sp.), 6 artiodaktilo eta 7 perisodaktilo. Azken hauen artean, espezie eta genero berriak aurkitu dituzte, adibidez Ainara Badiola paleontologoak izendatutako Iberolophus arabensis zaldien arbaso primitiboa, eta pakinolofino espezie berri bat, Pachynolophus zambranensis.

## Erreferentziak

* ↑ Eusko Jaurlaritza, GeoEuskadi. «GIL (Geologia Interesdun Lekuen inbentarioa)» www.geo.euskadi.eus (Noiz kontsultatua: 2021-02-10).
* 1 2 (Ingelesez) Badiola, Ainara; Cuesta, Miguel-Ángel. (2008-12-12). «New endemic Eocene equoids from the Iberian Peninsula (western Europe)» Journal of Vertebrate Paleontology 28 (4): 1149–1161. doi:10.1671/0272-4634-28.4.1149. ISSN 0272-4634. (Noiz kontsultatua: 2021-02-10).
* ↑ Ana, Galarraga Aiestaran. (2013-10-21). «Goi Eozenoko fosil batek baieztatu du Iberiar penintsulako ugaztunak ez zeudela bakartuta» Zientzia.eus (Noiz kontsultatua: 2021-02-10).
* ↑ Grupo de Investigación | Universidad de Zaragoza, aragosaurus.com. (2008). «Iberolophus, un nuevo endemismo ibérico» www.aragosaurus.com (Noiz kontsultatua: 2021-02-10).
* ↑ Badiola Kortabitarte, Ainara. (2004). Goi Eozenoko Zanbrana (Araba, Euskokantauriar Eskualea) aztarnategiaren ikerketa paleontologikoa. Tafonomia, Ugaztunen Paleobiologia eta Ondorio Biokronologikoak. Universidad del País Vasco-Euskal Herriko Unibertsitatea (Noiz kontsultatua: 2021-02-10).

## Kanpo estekak

* Datuak: Q105403963
# Zamzama

Zamzama (urduz:زمزمہ‎‎: Zam-Zammehe, "trumoia" edo "orroa") XVIII. mendeko kanoi handia da, Lahoreko Museoaren aurrean ikusgai dagoena.

## Kanoia

Armak 4,382 metroko luzera du, 0,24 metroko ahoarekin. Kanoi hau Indiako azpikontinentean inoiz eginiko handienetako bat da, eta 1757an egin zuten Lahoren (egungo Pakistan), Durrani Inperioan. tamaina bereko beste batekin batera. Shah Nazir metalgileak egin zuen, Shah Wali Khan ministroaren aginduz.

## Gerra-erabilera

1761ean Ahmed Shah-en armadak erabili zuen, Panipateko batailan. 1762an, Dhillon Jat Maharajaren armadak Khawaja Said herrixkari eraso egin zion. Mogol Inperioko Khawaja Ubed gobernadoreak kontraerasoa egin zuen, aurkarien artilleria, armak eta munizioa bereganatuz, tartean Zamzama kainoia. Hurrengo bi urteetan kanoia Lahoreko gotorlekuan egon zen; gero, beste gerra altxor batzuekin batera, Gujranwalako gotorlekura eraman zen.
Ostean, jaat klanak Zamzama kanoiaz jabetu ziren; haien arteko borroketan erabili zen, eta gero paxtunen eskuetara igaro zen. Hurrengo urtean, Raja Jhanda Singh Bhangik paxtunak garaitu zituen eta kanoia Amritsarrera eraman zuen. 1802an, Ranjit Singh-ek eskuratu zuen, Bhangiak garaitu ondoren, eta Daska, Kasur, Sujanpur, Wazirabad eta Multan-eko borroketan erabili zuen. Azken honetan, Zamzama kanoia asko hondatu zen.

## Amaiera

Zamzama kanoia Lahorera eraman zen, erabiltzeko hondatuegia. Hiriko Delhiko Atean ezarri zuten, eta hantxe izan zen 1860ra arte. 1864an, Maulawi Nur Ahmad Chishtik TahqiqatiChishti konpilatu zuenean, Wazir Khan lorategian zegoen, Lahoreko Museoaren atzean.
1870ean leku nabarmenagoan ezarri zuten, Lahoreko Museoko sarreran, urte horretan Edinburgoko dukeak hiriari eginiko bisitaren harira.
1977an errestauratu zen, eta harrezkero Mall Road (Shahrah-e-Quaid e-Azam) kalean dago, Farmazia Fakultatearen, Lahoreko Museoaren eta National College of Arts eraikinen ondoan.

## Herri kulturan

Rudyard Kipling idazlearen Kim eleberrian (1901) askotan aipatzen da. Hori dela eta, kanoia "Kim's Gun" izenarekin ere ezagutzen da. Hain zuzen ere, eleberriaren hasieran bertan aipu egiten zaio:
"Udal aginduei muzin eginez eseri zen, Zam-Zammeh kanoiaren gainean, bere plataforma zaharrean, Ajaibgher edo Wonder House zaharraren parean, bertakoek Lahore Museoari horrela deitzen baitiote. Zam-Zammah "sua arnasten duen dragoi hori" zutenak, Punjaba menperatuko zuen, brontzezko pieza handi hau beti izan baita konkistatzailen harrapakinaren lehena".
Bhangianwali Toap ere deitu izan zitzaion, Sardar Akali Phula Singh Bhangi sikh buruzagiak erabili zuelako.
Kanoiaren tamaina naturaleko erreplika bat Gobindgarh gotorlekuan dago, Amritsarren.
Zamzama kainoia "sua darion herensuge boteretsua" Durrani gorteko txantxen erreferentzia izan zen; gaur egunean, Afganistanen, "zamzama" sexu-gaitasun handia duen gizonari esaten zaio.

## Erreferentziak

* ↑ Peter Hopkirk, Quest for Kim (Kindle Locations 577-579). Hachette Littlehampton. Kindle Edition.
* ↑ The legendary Zamzama By Subhash Parihar

## Kanpo estekak

* Datuak: Q3246394
* Multimedia: Zamzama Gun / Q3246394
# Zamudiotarron Irrintzie

Zamudiotarren Irrintzie Espainiako Alderdien Legea onartu ondoren Zamudion sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 320 izan ziren boto nuluak, emandako botoen %16,04.

## Ikus, gainera

* Espainiako Alderdien Legea

## Kanpo estekak

* Datuak: Q12269202
# Zamundi

Zamundi Alonsotegiko auzoa da, Irauregi auzotik gertu. Lehen Barakaldo herrikoak ziren aipatutako auzo biak. Auzoa itsasoaren mailatik 219 metro ingurura dago.
Zamundin Santa Kiteria izeneko baseliza dago, baita aisialdi gune bat ere. Ohiko lekua da Sasiburu mendilerroko mendietara igotzeko.

## Kanpo estekak

* (Gaztelaniaz) Ganeroitz mendirako igoera Zamundiko auzotik hasita.
* Datuak: Q12269201
# Zanabe

Zanabe, Nafarroa probintzian topa dezakegun euskal mendia da.
Dulanzko goi-ordoki nagusitik ekialderantz, mendi-adar bat luzatzen da hegoalderantz, Lizarreta sakana mugatuz.
Hegoaldera egin ahala, Irantzu errekak zulaturiko sakan hau zabaldu eta monasterio ospetsuraino iristen da.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Zanabe (Mendikat)

## Kanpo estekak

* Zanabe, http://www.euskal-herria.org/.
# Lütau

Lütau Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 709 biztanle zituen 11,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q666341
* Multimedia: Lütau / Q666341
# Lüterkofen-Ichertswil

Lüterkofen-Ichertswil Suitzako udalerria da. Solothurn kantonamenduan dago, Bucheggberg barrutia barrutian. 2014an 796 biztanle zituen 4,4 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67931
* Multimedia: Lüterkofen-Ichertswil / Q67931
# Lütje Hörn

Lütje Hörn Ekialdeko Frisiako uhartediko uharte bat da, Iparraldeko Itsasoan. Alemaniak kudeatzen du, Ekialdeko Frisiako Borkum hiritik 3-4 kilometro ingurura baitago. Berez, Leer barrutiaren parte da, baina ez da bertan inor ere bizi.

## Kanpo estekak

* Datuak: Q25104
* Multimedia: Lütje Hörn / Q25104
# Lütjenholm

Lütjenholm Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 317 biztanle zituen 10,71 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q523789
* Multimedia: Lütjenholm / Q523789
# Lüterswil-Gächliwil

Lüterswil-Gächliwil Suitzako udalerria da. Solothurn kantonamenduan dago, Bucheggberg barrutia barrutian. 2014an 322 biztanle zituen 3,09 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67891
* Multimedia: Lüterswil-Gächliwil / Q67891